《示孙作》
清代·汪廷珍

头角峥嵘已长成，之无未识漫咿嘤。烝尝学拜随人后，枣栗分甘慰我情。

欲勖箕裘愧弓冶，愿无灾难莫公卿。城南数亩堪勤力，尔牧黄牛尔父耕。

作者简介：（1757—1827）江苏山阳人，字玉粲，号瑟庵。乾隆五十四年一甲二名进士。官至礼部尚书协办大学士。曾侍宣宗读书。深于经术，学重义理不偏汉宋。又长舆地名物算数方技。卒谥文端。有《实事求是斋诗文集》、《学约》等。